ХIинццалц хаза лаьттина дуьне телхинера. Наггахь доxadгIанан тIадам а кхуссуш, Iаьржа мархаш яра, хьерча а хьерчаш, малхбалехьа хьовсаелла. Кху тогIи чохь мох бацара, амма аьрцнийн кортош угIуш дара, меца берзалой санна. «Дарц дала доллу!» – тесира дага. Юьртара жIаьлеш а дара, цкъа а ца хиллачу тайпана, угIуш а, леташ а. Церан аьзнаш девзаш дара Эдина – муьлханиг хьенан жIаьла ду а хууш. Хийла ладийгIинера цаьрга, берахь дуьйна. Жима стаг волуш, юххерчу орцара эвла ладоьгIча, синкъерам хьаьнxadxadгахь бу а хаьара, цу жIаьлин летарца, синкъераме оьхуш болу а, цигара дIаоьхуш болу кегийраш муьлхачу некъаца лела а хаьара.